Det vakte debat i sommer, da der blev åbnet asylcentre i henholdsvis Simested og Vester Hjermitslev. Nu kommer turen til Hjørrng. Brovst Asylcenter har aftalt med Hjørring Kommune at leje Hyttebyen i Hjørring og etablere midlertidigt asylcenter der. Baggrunden for aftalen er den store mængde flygtninge, der i øjeblikket kommer til Danmark, og dermed skaber et akut behov for opholdssteder. Således er det forventningen at Hyttebyen, som kan skabe plads til op mod 200 personer, vil kunne huse familier og enlige af forskellig etnisk oprindelse. Økonomiudvalget i Hjørring Kommune har besluttet, at der skal afholdes et åbent informationsmøde, hvor Brovst Asylcenter vil redegøre for de konkrete planer. Mødet bliver afholdt i aften klokken 19:30 på Fortuna Sportscenter. Lejeaftalen løber fra den 15. september 2014 til udgangen af april 2015.

Opsummering:
Hjørring Kommune og Brovst Asylcenter har indgået lejeaftale om Hyttebyen i Hjørring, som efter planen skal anvendes som midlertidigt asylcenter.